**PANEVĖŽIO LOPŠELIS–DARŽELIS „KREGŽDUTĖ“**

1. **METŲ VEIKLOS ATASKAITA**

**I SKYRIUS**

**ĮSTAIGOS VEIKLOS ATASKAITOS SANTRAUKA**

Panevėžio lopšelis-darželis „Kregždutė“ įkurtas 1968 m. Lopšelis-darželis „Kregždutė“ yra biudžetinė, pelno nesiekianti savivaldybės įstaiga. Adresas: D. Poškos g. 29, LT- 35149 Panevėžys. Tel. (8- 45) 460197. El. p. kregzdutedarzelis@gmail.com . Pagrindinė veiklos sritis: ikimokyklinis ir priešmokyklinis ugdymas. Vadovaudamiesi Panevėžio miesto savivaldybės administracijos direktoriaus 2019 m. rugsėjo 4 d. įsakymu Nr. A-610 patvirtintais ikimokyklinio ir priešmokyklinio ugdymo organizavimo modeliais 2019-2020 mokslo metams, lopšelyje-darželyje „Kregždutėje“ nuo 2019 metų rugsėjo 2 d. veikė 7 ikimokyklinio amžiaus grupės: 3 lopšelio grupės (VII modelio), 3 darželio grupės (VII modelio), 1 jungtinė ikimokyklinio amžiaus grupė (XIII medelio) ir 1 priešmokyklinio amžiaus grupė (VII modelio). Įstaigą 2019 metais lankė vidutiniškai 130 vaikų, dirbo 40 darbuotojų. Lopšelyje–darželyje „Kregždutė“ ugdymo procesas organizuojamas pagal įstaigos mokytojų sukurtą ikimokyklinio ugdymo programą „Pažinimo taku“ (parengta direktoriaus sudarytos darbo grupės 2019 m. vasario 7 d. įsakymu Nr. 1-10; pritartos Panevėžio miesto savivaldybės administracijos Švietimo ir jaunimo reikalų skyriaus vedėjo 2019 m. birželio 17 d. įsakymu Nr. VĮ-154(22.1.7) ir patvirtintos 2019 m. birželio 20 d. direktoriaus įsakymu Nr. 1-35 „Dėl ikimokyklinio ugdymo programos „Pažinimo taku“ patvirtinimo“). Mokyklos bendruomenę sudaro: ugdytiniai (vaikai nuo 1 m. iki 7 m.), ugdytinių tėvai (klientai), mokytojai, švietimo pagalbos specialistai, administracija ir kitas personalas.

Mokykla savo veikloje vadovavosi 2017 m. kovo 30 d. direktoriaus įsakymu Nr. 1-21 patvirtintu Panevėžio lopšelio–darželio „Kregždutė“ 2017-2019 strateginiu planu. Strateginis planas įgyvendinamas per metinius veiklos planus. Metinis veiklos planas patvirtintas 2019 m. sausio 8 d. direktoriaus įsakymu Nr. 1-2 „Dėl Panevėžio lopšelio–darželio „Kregždutė“ 2019 metų veiklos plano patvirtinimo“. 2019 metų veiklos planas dera su įstaigos strateginio plano tikslais ir uždaviniais. Programos vykdymas nuolat analizuojamas, bendruomenė susipažinusi su metinio veiklos plano ir strateginio plano įgyvendinimu. 2019 m. rugsėjo 9 d. direktoriaus įsakymu Nr. 1-46 patvirtintas Priešmokyklinio ugdymo planas 2019-2020 mokslo metams. Parengta ir sėkmingai veikia priešmokyklinio amžiaus vaikų pasiekimo vertinimo sistema, sudarytos tinkamos sąlygos priešmokyklinių vaikų ugdymui, saviraiškai. Įstaigoje gerėjo ugdymo sąlygos, pedagogai nuolat kėlė savo kvalifikaciją.

2019 metais buvo atnaujinti lopšelio-darželio „Kregždutė“ nuostatai, darbuotojų pareigybių aprašymai, darbo tvarkos taisyklės, patvirtintas nemokamo maitinimo tvarkos aprašas, mokesčio nustatyto ikimokyklinės įstaigos reikmėms, lėšų paskirstymo, panaudojimo ir atsiskaitymo už jas tvarkos aprašas.

Įstaigoje diegiama elektroninė dokumentų valdymo sistema „Avilys“. Buhalterinė apskaita vedama kompiuterine programa „BiudžetasVS“.

Lopšelyje-darželyje „Kregždutė“ veikia Vaiko gerovės komisija. Visose grupėse įgyvendinama emocinio intelekto ugdymo programa „Kimochi“, bendraujama ir bendradarbiaujama su Panevėžio Pedagoginės psichologinės tarnybos specialistais.

Įstaiga bendradarbiauja su socialiniais partneriais. Sudarytos bendradarbiavimo sutartys su Panevėžio gamtos mokykla, Viešosios bibliotekos filialu „Židinys“, lopšeliais-darželiais „Jūratė“, „Voveraitė“, „Žilvinas“, progimnazijomis „Vyturio“ ir „Saulėtekio“, Vytauto Mikalausko menų gimnazija.

Sėkmingai dirbo lopšelio-darželio „Kregždutė“ savivaldos institucijos – įstaigos taryba, mokytojų taryba, metodinė taryba. Įstaigos darbuotojai dalyvavo svarstant biudžeto asignavimo klausimus, lėšų panaudojimo ir paskirstymo, 2 procentų panaudojimo, viešųjų pirkimų planus ir ataskaitas, darbo tvarkos taisyklių atnaujinimą. Pedagogai buvo aktyvūs sprendžiant ugdymo aktualijas. Bendruomenė nuolat informuojama apie įstaigos veiklą, pasiekimus, aktualijas įstaigos internetinėje svetainėje, susirinkimų metu, elektroninio dienyno „Mūsų darželis“ pagalba, informaciniuose stenduose.

Lopšelyje-darželyje „Kregždutė“ saugi ir estetiška lauko aplinka. 2019 metų vasarą buvo atliktas profesionalus lauko įrenginių aplinkos vertinimas. Atnaujintos pavėsinių stogų konstrukcijos ir dangos, sutvarkytos visos smėliadėžės, paaukštinta ir atnaujinta darželio tvora, (tvora atitinka Lietuvos Respublikos higienos normos HN75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ reikalavimus).

Panevėžio lopšelio-darželio „Kregždutė“ pastatas rekonstruotas ES struktūrinių fondų lėšomis – pakeisti langai ir durys, apšiltintos sienos ir pamatai, sutvarkytas stogas (2012 metais).

Įstaigos patalpos nuolat remontuojamos, atnaujinamos. Suremontuotas logopedo kabinetas, įvestas vandentiekis, nupirkti nauji baldai ir spausdintuvas, kabinetas papildytas naujomis metodinėmis priemonėmis, knygelėmis. Atnaujintos grupių persirengimo spintelės, pakeisti baldai lopšelio grupėje, priešmokyklinio amžiaus vaikams nupirkti nauji stalai ir kėdutės. Nuolat atnaujinama virtuvės įranga.

Visos grupės aprūpintos kompiuteriais, visoms darželio grupėms nupirkti ir sumontuoti projektoriai.

Vaikų veiklai įsigijome naujų žaislų, sportinio inventoriaus, knygelių. Kiemo teritorijoje lopšelio–darželio bendruomenės narių pagalba kūrėme naujas edukacines erdves.

Lopšelio–darželio vertybių sistema, filosofija atsispindi įstaigos veikloje ir išoriniuose kultūros elementuose. Bendruomenė dalyvauja kuriant ir puoselėjant įstaigos kultūrą. Bendruomenė kartu švenčia šventes, dalyvauja kultūros renginiuose. Sudarytos galimybės mokyklos darbuotojams susipažinti su kitų institucijų veikla, dalyvauti jų organizuojamuose renginiuose, užtikrinama pedagoginės patirties sklaida. Išoriniai mokyklos kultūros elementai atsispindi simbolikoje, renginiuose, tradicijose, mokyklos metraštyje, interneto svetainėje. Lopšelis–darželis turi savo simbolį, vėliavą, iškabą, himną. Įstaigos koridoriai, salė, grupės puošiami įvairioms šventėms, renginiams. Koridoriuose rengiamos parodos, pristatomi įvairūs projektai.

**II SKYRIUS**

**ĮSTAIGOS VEIKLAI ĮTAKOS TURĖJUSIŲ VEIKSNIŲ APŽVALGA**

Sėkmingai Panevėžio lopšelio-darželio „Kregždutė“ veiklai įtakos turėjo išorės ir vidiniai veiksniai.

Išorės veiksniai, turėję įtakos įstaigos veiklai 2019 metais:

**Politiniai veiksniai:**

Panevėžio lopšelis–darželis „Kregždutė“ savo veiklą grindžia:

Lietuvos Respublikos švietimo įstatymu;

Valstybės švietimo strategijos 2014-2022 metų nuostatomis;

Panevėžio miesto savivaldybės plėtros 2014-2020 metų strateginiu planu;

Lietuvos pažangos strategija „Lietuva 2030“;

Savivaldos ir Vyriausybės nutarimais, Švietimo ir mokslo ministerijos teisės aktais, Panevėžio lopšelio–darželio „Kregždutė“ nuostatais, darbo tvarkos taisyklėmis ir kitais norminiais dokumentais.

**Ekonominiai veiksniai:**

Miesto savivaldybės administracijos direktoriaus sprendimas dėl mokesčio, nustatyto ikimokyklinės įstaigos reikmėms, lėšų paskirstymo, panaudojimo ir atsiskaitymo leidžia stiprinti įstaigos materialinę bazę, laiku atsiskaityti už paslaugas.

Tikslingas ir racionalus ikimokyklinio ir priešmokyklinio ugdymo moksleivio krepšelio lėšų panaudojimas leidžia užtikrinti ugdymo kokybę, turtinti ugdymosi aplinką.

Baigtas Panevėžio miesto savivaldybės projektas „Panevėžio lopšelio–darželio „Kregždutė“, D. Poškos g. 29, Panevėžys, rekonstravimas“ įgalina užtikrinti higienos normų laikymąsi, tenkinti tėvų poreikius dėl vaikų sveikatos, leidžia racionaliai taupyti šilumos energiją.

**Socialiniai veiksniai:**

Aukštas miesto gyventojų nedarbas didina nemokamą maitinimą gaunančių vaikų skaičių bei socialines pašalpas gaunančių gyventojų skaičių.

Emigracijos didėjimas - daugėja šeimų, kuriose vienas iš tėvų dirba užsienyje, šeimos išvyksta gyventi į užsienį, mažėja vaikų skaičius mieste.

**Vidaus veiksnių analizė, turėjusi įtakos lopšelio-darželio „Kregždutė“ veiklai 2019 metais.**

**Įstaigos valdymas**.

Direktoriaus 2019 m. spalio 28 d. įsakymu Nr.1-62 patvirtinta lopšelio–darželio „Kregždutė“ taryba, kurią sudaro 6 nariai: 3 pedagoginiai darbuotojai, 3 tėvų atstovai, 1 mikrorajono bendromenės atstovas.

Įstaigos taryba 2019 metais svarstė: direktoriaus ataskaitą už 2018 metus, 2 proc. paramos lėšų tikslingą panaudojimą, surenkamų lėšų įstaigos reikmėms panaudojimą, viešųjų pirkimų 2019 metų projektą, 2019 metų metinį veiklos planą, ikimokyklinio ugdymo programos „Pažinimo taku“ bei priešmokyklinio ugdymo plano projektus, darbo vasarą tvarkos projektą, darbo tvarkos taisykles, aptarė vidaus įsivertinimo rezultatus, naujus mokyklos tarybos nuostatus, įstaigos strateginį plano projektą 2020-2022 metams, 2020 metų veiklos plano projektą. naują surenkamų lėšų įstaigos reikmėms panaudojimo tvarką.

Mokytojų taryba analizavo emocinio intelekto „Kimochi“ programos integravimą ir pasiekimus, įstaigos 2019 metų darbo vasarą tvarką, mokinio krepšelio panaudojimo ataskaitą už 2018 metus, lopšelio-darželio „Kregždutė“ jubiliejinių renginių planus, įstaigos vidaus tvarkos taisyklių pakitimus, logopedo, spec pedagogo, vaiko gerovės komisijos ataskaitas už 2018-2019 m. m., atnaujintą ikimokyklinio ugdymo programą „Pažinimo taku“, priešmokyklinio ugdymo plano projektą 2019-2020 m. m., naujus lopšelio-darželio „Kregždutė“ nuostatus, 2019 metų veiklos įsivertinimo rezultatus, 2020-2022 metų strateginio plano projektą, 2020 metų veiklos plano projektą. Rinko mokytojų ir pagalbos mokiniui specialistų atestacinę komisiją, metodinę grupę,

Vadovaujantis Lietuvos Respublikos Vyriausybės dokumentų pakeitimais tobulintos darbo tvarkos taisyklės.

Įstaigoje diegiama elektroninė dokumentų valdymo sistema „Avilys“. Vykdyta metinė turto inventorizacija, biudžeto sąmatos rengimas, viešieji pirkimai. 2019 m. lapkričio mėnesį išrinkta darbuotojų darbo taryba.

Ruošiant įvairius su įstaigos veikla susijusius dokumentus, sudaromos darbo grupės, komisijos, kas užtikrina demokratiškų sprendimų priėmimą, aktyvų darbuotojų dalyvavimą įstaigos gyvenime.

**Žmonių ištekliai:**

Įstaigoje dirba 40 darbuotojų, iš jų 16 pedagogų. Lopšelio-darželio „Kregždutė“ pedagogai tobulinosi kursuose, seminaruose, dalyvavo konferencijose, kitose kvalifikacijos kėlimo programose. Rengiama mokytojų ir pagalbos mokiniui specialistų perspektyvinė atestacijos programa.

**Planavimo sistema:**

Įstaigoje sukurta planavimo sistema pasitelkianti bendruomenę, įtraukianti mokytojų tarybą, lopšelio–darželio tarybą. Įstaigos veikla organizuota vadovaujantis 2017–2019 metų strateginiu planu. Strateginis planas buvo rengiamas įstaigos strateginių tikslų ir uždavinių numatymui, kryptingam veiklos planavimui, racionaliam finansinių, materialinių ir žmogiškųjų išteklių paskirstymui. Kasmet sudaromas metinis veiklos planas, priešmokyklinio ugdymo veiklos planas. Veiklos planai sudaromi vadovaujantis įstaigos ikimokyklinio ugdymo programa „Pažinimo taku“, pedagogų pasiūlymais, tėvų lūkesčiais. Rašomi ikimokyklinio ir priešmokyklinio ugdymo grupių planai, vaiko gerovės komisijos planai, specialiųjų poreikių vaikų ugdymo planai.

**Veiklos kokybės įsivertinimas, kontrolės sitema:**

Kontrolės funkcijas atlieka lopšelio-darželio „Kregždutė“ vadovai, mokyklos taryba. Veiklos įsivertinimas ir kontrolė vykdoma pagal įstaigos nuostatus, darbo tvarkos taisykles, metinį veiklos planą, direktoriaus paskirtomis darbuotojų vadybinėmis darbo funkcijomis, Lietuvos Respublikos valstybės ir savivaldybių įstaigų darbuotojų darbo apmokėjimo 2017 m. sausio 17 d. įstatymo Nr. XIII-198 14 straipsniu, pagal direktoriaus patvirtintas einamųjų metų užduotis.

Sudaryta darbo grupė lopšelio–darželio „Kregždutė“ veiklos įsivertinimui. Kiekvienais metais tiriama, analizuojama ir apibendrinama mokyklos bendruomenės nuomonė. Įsivertinimo išvados svarstomos mokytojų tarybos posėdžiuose, mokyklos taryboje. Bendruomenė įsivertinimo išvadas naudoja planuodama ir tobulindama mokyklos veiklą.

Darbuotojai teikia savo praėjusių metų veiklos rezultatų analizę, numato kitų metų veiklos užduotis.

**Finansiniai ištekliai:**

Panevėžio lopšelis-darželis „Kregždutė“ finansuojama iš Panevėžio miesto savivaldybės biudžeto pagal patvirtintą sąmatą, valstybės biudžeto specialiųjų tikslinių dotacijų programų sąmatas, 2 procentų gyventojų pajamų mokesčio paramos lėšų, bei iš tėvų surinktų lėšų įstaigos reikmėms.

Pedagogai rengia programas (projektus) ir dalyvauja Panevėžio miesto, bei Respublikos programų konkursuose papildomam finansavimui gauti.

Įstaigos biudžeto tvarkymo sistema leidžia stebėti, kad būtų laikomasi metų programos sąmatos ir lėšos būtų panaudojamos pagal paskirtį.

**Informaciniai technologiniai veiksniai:**

Informacija apie laisvas vietas ikimokyklinio ir priešmokyklinio ugdymo grupėse nuolat atnaujinama interneto svetainėje <https://darzeliai.panevezys.lt/>, vyksta interaktyvi priėmimo į ikimokyklinio ir priešmokyklinio ugdymo grupes registracija.

Buhalterinė apskaita vedama kompiuterine programa „BiudžetasVS“, naudojama dokumentų valdymo sistema „Avilys“.

Panevėžio lopšelio-darželio „Kregždutė“ internetinė svetainė [www.kregzdutedarzelis.lt](http://www.kregzdutedarzelis.lt) teikia nuolatinę informaciją apie įstaigos veiklą visuomenei.

Visos 16 darbo vietų yra kompiuterizuotos ir turi internetinę prieigą. Įstaigos darbuotojai aprūpinti spausdintuvais, o grupės - vaizdo projektoriais.

Įstaigoje naudojamas elektroninis dienynas „Mūsų darželis“, elektroninis paštas, tai sudaro sąlygas greitai informacijos sklaidai.

Mokinių ir pedagogų duomenys tvarkomi elektroniniame mokinių ir pedagogų registre, priėmimas į darželį vykdomas per elektroninę registracijos sistemą.

**III SKYRIUS**

**ĮSTAIGOS VYKDYTA VEIKLA IR PASIEKTI REZULTATAI**

2019 metais įgyvendinome numatytus tikslus ir uždavinius. 2019 metų veiklos programos tikslai ir uždaviniai:

1. **Tikslas:** **gerinti ugdymo paslaugų kokybę.**

* **Tęsti ugdymo turinio tobulinimą.**
* **IKT panaudojimas ugdymo procese.**
* **Siekti nuolatinio mokytojų profesinės kompetencijos tobulinimo**

Lopšelyje-darželyje „Kregždutė“ ugdymo procesas organizuojamas pagal įstaigos mokytojų sukurtą ikimokyklinio ugdymo programą „Pažinimo taku“, patvirtintą 2019 m. birželio 20 d. direktoriaus įsakymu Nr. 1-35 „Dėl ikimokyklinio ugdymo programos „Pažinimo taku“ patvirtinimo“.

Ikimokyklinio ir priešmokyklinio ugdymo klausimai buvo nagrinėjami mokytojų tarybos posėdžiuose, mokyklos taryboje, metodiniuose mokytojų pasitarimuose, vaiko gerovės komisijoje.

2018–2019 metais priešmokyklinių grupių auklėtiniai padarė pažangą visose kompetencijose ir pasiruošė mokyklai. Iš viso 2019 metais į mokyklą išleidome 29 ugdytinius.

Mokykloje veikia vaiko gerovės komisija, parengtas vaiko gerovės komisijos darbo reglamentas, bendraujama ir bendradarbiaujama su Panevėžio Pedagoginės psichologinės tarnybos specialistais. Logopedė Loreta Šleikuvienė respublikinėje ikimokyklinių ugdymo įstaigų pedagogų, švietimo pagalbos specialistų idėjų mugėje „Žaidžiu ir kalbu 2019“ pristatė didaktinę priemonę „Pasakyk, kas skrenda lėktuvėliu“; dalyvavo respublikinėje ikimokyklinio, priešmokyklinio, pradinio ugdymo įstaigų, pagalbos mokiniui specialistų ir vaikų virtualioje fotografijos darbų parodoje „Pirštukais kurtas Kalėdų noras“; prisijungė prie Kelmės rajono Pedagoginės psichologinės tarnybos organizuojamo prevencinio projekto „Žaidimai moko“. Šio projekto metu įdomių bei žaismingų užduotėlių pagalba paįvairinamas ugdymo procesas, padedama formuotis svarbiems ugdytinių įgūdžiams, bei žadinamos geros emocijos, stiprinama pedagogių ir ugdytinių sanglauda. Praktinių veiklų metu vaikai lavino rankos koordinaciją, lygino daiktus, plėtė, tobulino, įtvirtino erdvės ir regimuosius suvokimo vaizdinius; įsisavino sąvokas; susipažino su geometrinėmis figūromis. Logopedė Loreta Šleikuvienė parengė ir ugdomojoje veikloje naudoja didaktines priemones „Artikuliacinio aparato mankštelė kitaip“ ir „Pamaitink beždžionėlę“, bei ugdytinių motyvacijos ir įsivertinimo priemonę „Motyvacijos namukas“. Pritaikė individualią ugdymo programą „Boružėlių“ grupės ugdytinei.

Priešmokyklinio ugdymo mokytojos Rasa Daujotienė, Jolanta Vaitkevičienė ir spec. pedagogė Kristina Šulskytė nuo 2018 metų lapkričio mėnesio iki 2019 metų birželio mėnesio dalyvavo Kauno lopšelio-darželio „Liepaitė“ projekte „Išauskime draugystės ir kalbos kilimą“, kuriame atliko numatytas edukacines užduotis, patobulino profesines ir bendrąsias kompetencijas.

Spec. pedagogė Vilija Čereškienė parengė ugdytinį ir dalyvavo tarptautiniame projekte „Draugystės pynė“, kurį organizavo Klaipėdos miesto pedagogų švietimo ir kultūros centras.

Tenkinant tėvų poreikius sudarytos sąlygos neformaliojo švietimo užsiėmimams įstaigoje. Pasirašytos sutartys su neformalaus švietimo teikėjais: VŠĮ „Robotikos akademija“, VŠĮ „Aukštaitijos krepšinio mokykla“, sportinių šokių treneriu Žymantu Kučiku, dailės mokytoja Irena Nemaniene ir Rasa Daujotiene, organizuojančia „Futboliuko“ treniruotes įstaigoje.

Lopšelyje-darželyje „Kregždutė“ emocinio intelekto ugdymo programa „Kimochi“ integruota į ugdomąsias ir kasdienines veiklas.

Prisijungėme prie Tarptautinės komisijos organizuotų iniciatyvų „Atmintis gyva, nes liudija“ ir uždegę žvakeles prisiminėme Laisvės gynėjų dieną, skirtą Sausio 13 – ąjai paminėti; pilietinės iniciatyvos „Gyvasis tautos žiedas“, skirtos Lietuvos Nepriklausomybės atkūrimui paminėti ir Tolerancijos dienos, kuriant tolerancijos švyturius.

Panevėžio lopšelio-darželio „Kregždutė“ pedagogai ir ugdytiniai aktyvūs įvairiuose Panevėžio miesto renginiuose. Dalyvavome: „Sigutės“ lopšelio-darželio respublikinėje ikimokyklinių įstaigų kūrybinių darbų parodoje „Kalėdų senelio kepurė“; „Gintarėlio“ lopšelio-darželio respublikiniame ikimokyklinių švietimo įstaigų kūrybiniame konkurse-parodoje „Sniego senio pasakos“; „Paparčio“ lopšelio-darželio respublikinėje ikimokyklinio ugdymo mokyklų vaikų ir pedagogų kūrybinių darbų parodoje „Koks įdomus sagų pasaulis“; „Taikos“ lopšelio-darželio kūrybinių darbų parodoje „Grįžtantys paukšteliai“; Panevėžio futbolo akademijos organizuotose tarpdarželinėse futbolo varžybose; Panevėžio Kultūros centro organizuotame koncerte Pasaulinei Žemės dienai paminėti „Aplink Saulę“; „Diemedžio“ lopšelio-darželio respublikiniame ikimokyklinių įstaigų projekte „Šokime kartu“ meninio ugdymo mokytoja Vaiva Kubilienė sukūrė šokį „Pelenės menuetas“, skirtą penkerių – šešerių metų vaikams.

Bendradarbiaudami su socialiniais partneriais lopšelio-darželio „Kregždutė“ ugdytiniai dalyvavo: viešosios bibliotekos filialo „Židinys“ organizuotame rytmetyje „Laisvės spalvos“, skirtame Lietuvos valstybės atkūrimo dieną paminėti; akcijoje „Lietuva skaito“ ir fotografijų parodoje „Mes skaitome“; Kalėdų eglutės įžiebimo šventėje „Snaigės sukasi ratu“; edukaciniuose užsiėmimuose „Interaktyvios priemonės“ ir „Kalėdinių dekoracijų gamyba“; „Vyturio“ progimnazijos organizuotoje „Būsimo pirmoko dienoje“ ir sportinėse varžybose priešmokyklinio amžiaus vaikams. Ikimokyklinio ugdymo mokytoja Jūratė Poddubnienė „Bitučių“ grupės vaikams ir lopšelio-darželio „Jūratė“ „Bitučių“ grupės vaikams organizavo pramogą „Bitelių draugystė“;. Įstaigos koridoriuose eksponuota Panevėžio lopšelio-darželio „Jūratė“ dailės būrelio ugdytinių kūrybinių darbų paroda „Voriukų pasaulyje“.

„Drugelių“ ir „Obuoliukų“ grupė vaikams organizuotas edukacinis užsiėmimas: „Tau, mamyte“, „Kačiukų“ ir „Žirniukų“ grupės vaikams organizuoti edukaciniai užsiėmimai: „Edru menas“; „Velykiniai kiškučiai; „Atspėk, kas aš“.

Lopšelyje–darželyje daug dėmesio skirta IKT naudojimui ugdymo procese. Visos darželio grupės aprūpintos kompiuteriais, visose grupėse yra stacionarūs projektoriai. Keturios grupės turi edukacinį robotuką „Beebot“, kurio dėka vaikai gali įtvirtinti įgytas žinias, susipažinti su programavimo žingsneliais. Mokytojai veda užsiėmimus, kuriuose naudojama video medžiaga. Ypač tai aktualu priešmokyklinio ugdymo grupėse. IT pagalba vaikai lengvai sudominami ugdomąja veikla, geriau įsisavina gaunamą informaciją ir geba ją pritaikyti praktiškai .

Trečius metus lopšelyje-darželyje naudojame elektroninį dienyną ‚Mūsų darželis“. Elektroninio dienyno prieiga suteikta tėvams (klientams), kurie aktyviai ja naudojasi. Tai gerina bendruomenės narių komunikaciją.

Pedagogams buvo sudarytos palankios sąlygos profesiniam tobulėjimui, kompetencijų puoselėjimui. Įstaigoje 2019 metais mokytojams organizuoti trys seminarai įstaigoje: „Linksmiausi žaidimai judriausiems vaikams“, „Netradicinių priemonių panaudojimas vaikų fizinio ugdymo užsiėmimuose“, „Bendravimas ir bendradarbiavimas su ugdytinių tėvais“.

Iš viso per metus pedagogai išklausė 928 valandų paskaitų ir įvairių mokymų.Visi įstaigos pedagogai kvalifikaciją kėlė daugiau nei 18 val. per metus.

Mokytojų išsilavinimas ir kvalifikacija 2019 metais:

|  |  |  |  |  |  |  |
| --- | --- | --- | --- | --- | --- | --- |
| Mokytojai | Aukštasis | Aukštesnysis | Vidurinis | Kvalifikacinė kategorija | | |
| Ikimokyklinio ugdymo vyr. mokytojas | Ikimokyklinio ugdymo mokytojas metodininkas | Ikimokyklinio ugdymo  mokytojas |
| Ikimokyklinio ugdymo mokytojai  Priešmokyklinio  ugdymo mokytojai | 8 | 4  1 |  | 5 | 4  1 | 3 |
| Logopedai | 1 |  |  | 1 |  |  |
| Spec. pedagogas | 1 |  |  | 1 |  |  |
| Meninio ugdymo mokytoja | 1 |  |  |  |  | 1 |

Panevėžio lopšelio-darželio „Kregždutė“ pedagogės aktyviai dalinosi darbo patirtimi su miesto pedagogų bendruomene:

Ikimokyklinio ugdymo mokytojos Ina Ramonaitė ir Vaiva Šulcienė parengė straipsnį apie iššūkius ir galimybes dirbant su ankstyvojo amžiaus vaikais, kuris buvo publikuotas dienraštyje „Sekundė“ 2019 m. sausio 16 dieną.

Direktorė Kristina Vorienė ir direktorės pavaduotoja ugdymui Renata Stakėnienė respublikinėje teorinėje-praktinėje konferencijoje „Vaikų emocinio intelekto ugdymas“ parengė ir pristatė stendinį pranešimą „Socialinio emocinio intelekto ugdymo programa „Kimochi“; mokytojos: Ina Ramonaitė ir Vaiva Šulcienė pristatė stendinį pranešimą „Vaikų emocinio intelekto ugdymas“; Lilijana Sikorskienė ir Vitalija Tidikienė parengė stendinį pranešimą „Vaikų emocinio intelekto ugdymas ikimokykliniame amžiuje naudojant „Kimochi “ programą“.

Mokytoja Ina Ramonaitė pravedė 13 pamoką miesto ikimokyklinių įstaigų mokytojams „Kimochi programos integravimas ugdymo(si) procese, dirbant su ankstyvojo amžiaus vaikais“, kurios metu pristatytas vaizdinis pranešimas ir pasidalinta gerąja patirtimi praktinėje veikloje su kitų lopšelių-darželių mokytojais.

Direktoriaus pavaduotoja ugdymui Renata Stakėnienė, mokytojos Jolanta Vaitkevičienė, Laima Stasiukaitienė tarptautinėje mokslinėje-praktinėje konferencijoje „Gamtamokslinis ugdymas XXI a. mokykloje“ pristatė parengtą stendinį pranešimą „Mažieji gamtininkai“. Respublikinėje gamtamokslinėje-praktinėje konferencijoje „Nuo žemės iki dangaus“direktoriaus pavaduotoja ugdymui Renata Stakėnienė, mokytojos: Jolanta Vaitkevičienė ir Laima Stasiukaitienė parengė ir pristatė stendinį pranešimą Ikimokyklinio, priešmokyklinio ugdymo vaikų gamtosauginis ugdymas lopšelyje-darželyje „Kregždutė“.

Respublikiniame ikimokyklinio ugdymo pedagogų forume „Socialinis emocinis ugdymas darželyje: iššūkiai auklėtojui ir galimybės vaikui“, kuris vyko Lietuvos vaikų ir jaunimo centre, mokytoja Ina Ramonaitė ir direktoriaus pavaduotoja Renata Stakėnienė pristatė vaizdinį pranešimą „Kimochi“ programa – iššūkiai ir galimybės dirbant su ankstyvojo amžiaus vaikais. Sutikus paskleisti savo patirtį, pranešimas patalpintas ir jį galima peržiūrėti LVJC tinklalapyje <https://lvjc.lt/forumo-pranesimai/>

Mokytoja Ina Ramonaitė pravedė praktinę veiklą Panevėžio miesto pedagogų forume „Kaip gyvenimas keičia pamoką?“, kurios metu pasidalino gerąja patirtimi apie emocinio intelekto programos „Kimochi“ integravimą į kasdieninę veiklą.

Mokytojos Rasa Daujotienė ir Jugita Adomonienė parengė respublikinio projekto „Sveikatiada“ stendinį pranešimą „Sveikatiados iššūkiai“ , kuriame pateikta informacija apie įvykdytas sveikatinimo iniciatyvas su priešmokyklinio amžiaus „Drugelių“ grupės vaikais.

Mokytojos Rasa Daujotienė, Jolanta Vaitkevičienė ir specialioji pedagogė Kristina Šulskytė parengė respublikinio projekto „Išauskime draugystės ir kalbos kilimą“ stendinį pranešimą.

Mokytojos Vitalija Tidikienė ir Nijolė Markevičienė su „Kačiukų“ grupės ugdytiniais dalyvavo Kelmės pedagoginės psichologinės tarnybos organizuotame respublikiniame projekte „Žaidimai moko“ ir parengė stendinį pranešimą apie įgyvendintas projekto veiklas.

Šie stendiniai pranešimai viešinami įstaigos koridoriuje.

**2. Tikslas:** **Tikslingai pritaikyti vidaus ir lauko erdves vaikų poreikiams.**

* **Tęsti edukacinių erdvių papildymą priemonėmis.**
* **Siekti lauko ir vidaus ugdymosi aplinkų ir įrenginių atnaujinimo**.

Lopšelyje-darželyje „Kregždutė“ saugi ir estetiška lauko aplinka. Šiuolaikiška, estetiška ugdomoji aplinka nuolat tobulinama ir atnaujinama, todėl pagerinamos ugdymo sąlygos. Lauko edukacinė erdvė pasipildė nauja edukacine priemone „Kirmėlytė“.

Mokytoja Jūratė Poddubnienė organizavo lauko metodinių priemonių parodą, įtraukdama ne tik įstaigos mokytojus, bet ir tėvelius.

Atlikta vaikų žaidimų aikštelių pagrindinė metinė kontrolė, kurios metu įvertinta aikštelių įrangos, dangos atitiktis standartų reikalavimams, įskaitant meterologinių veiksnių poveikį. Kas savaitę buvo atliekama žaidimų aikštelių įprastinė apžiūrimoji kontrolė, kas tris mėnesius –eksplotacinė kontrolė. Kontrolės rezultatai fiksuojami „Vaikų žaidimų aikštelių funkcinės ir periodinės kontrolės žurnale“.

Siekiant užtikrinti vaikų saugumą, 2019 metais darželyje pabaigta keisti ir atnaujinti tvora, kuri atitinka Lietuvos Respublikos higienos normos HN75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ reikalavimus.

Lopšelio-darželio grupės aprūpintos naujomis kėdutėmis, stalais, persirengimo spintelėmis, baldais.

Logopedės kabinete įvestas vandentiekis, atliktas patalpų remontas, aprūpinta IKT priemonėmis, baldais.

Švaros ir tvarkos palaikymui grupėse nupirktas naujas patalpų valymo inventorius. Nuolatos vykdyta grupių patalpų, jose esančių įrenginių ir kito inventoriaus švaros ir tvarkos patikra.

Nuo 2018 metais darželyje įrengta informacinė šilumos suvartojimo monitoringo ir valdymo sistema. Grupės aprūpintos projektoriais, kitomis ugdymui reikalingomis priemonėmis.

**3. Tikslas:** **Tobulinti bendruomenės sveikatos stiprinimo ir saugojimo nuostatas.**

* **Telkti bendruomenę sveikos aplinkos kūrimui įstaigoje.**
* **Formuoti vaikų sveikos gyvensenos nuostatas, įtraukiant vaikų tėvelius ir socialinius partnerius.**

Bendradarbiavome su VšĮ „Tikra mityba“ ir įgyvendinome projekto „Sveikatiada“ koordinatorių inicijuotas sveikos mitybos ir fizinio aktyvumo veiklas lopšelyje-darželyje „Kregždutė“. Taip pat prisijungėme prie socialinės akcijos #NenurašykOPalaikyk, skirtos išreikšti paramą ir plėsti tolerancijos ribas, mažinti atskirtį bei formuoti sveiką visuomenės požiūrį į žmones su Dauno sindromo negalia. Dalyvavome respublikiniame ikimokyklinio ugdymo įstaigų projekte „Lietuvos mažųjų žaidynės“, mūsų įstaigos komanda pateko į projekto finalą. Grupė vaikų su tėveliais vyko į Kaune organizuotą Lietuvos ikimokyklinių ugdymo įstaigų šventę „Futboliuko Kalėdos 2019 “, kurią organizavo respublikinė ikimokyklinio ugdymo kūno kultūros pedagogų asociacija. Mokytoja Rasa Daujotienė su vaikais dalyvavo tarpdarželinėse futbolo varžybose. Suorganizavo draugiškas futboliuko varžybas su socialiniais partneriais Panevėžio lopšelio-darželio „Žilvinas“ komanda, bei pakvietė sužaisti futboliuką Panevėžio lopšelio-darželio „Vyturėlis“ komandą. Prisijungė prie RIUKKPA inicijuotos akcijos „Sportuojantis koridorius“ ir paskatino dalyvauti akcijoje priešmokyklinio amžiaus ir ankstyvojo amžiaus vaikus ir jų mokytojus.

Priešmokyklinio ugdymo mokytojos metodininkės Laima Stasiukaitienė ir Jolanta Vaitkevičienė surengė lopšelio-darželio „Kregždutė“ priešmokyklinio amžiaus vaikams ir lopšelio-darželio „Jūratė“ priešmokyklinio amžiaus vaikams rytmetį „Norime užaugti sveiki“.

Panevėžio lopšelis-darželis „Kregždutė“ organizavo Panevėžio ikimokyklinių įstaigų kūrybinių darbų parodas „Gėlės žiedas... Reiškia daugiau, nei tūkstantis žodžių“, „Mano grupės Advento kalendorius“.

**4. Tikslas:** **stebėti tirinėti supančią aplinką, analizuoti joje vykstančius pokyčius.**

* **Ekologiniam ugdymui sukurti palankias sąlygas, tęsiant bendradarbiavimą su socialiniais partneriais.**
* **Įtraukti tėvus į praktinę gamtosauginę veiklą**.

Siekiant įskiepyti meilę gamtai, vaikai nuo mažens mokomi sėti, auginti ir rūpintis augalais. Lopšelyje-darželyje „Kregždutė“ įrengtas eksperimentinis daržas, vaistažolių darželis, eksperimentinis sodas. Norėdami parodyti gamtoje vykstančius virsmus, turime įsirengę kompostinę.

Daug dėmesio skirėme mokymuisi saugoti gamtą, rūšiuoti šiukšles, turime rūšiavimo konteinerius įstaigoje ir lauke.

Įstaigos bendruomenė prisijungė prie respublikinio draugiško gamtai konkurso „Kamštelių vajus 2019“, kuris skirtas kuo daugiau surinkti gamtoje išmėtytų plastikinių butelių kamštelių ir juos perdirbti.

Šiai metais sėkmingai tęsėme projektą „Mažieji gamtininkai“ (mokytojos Laima Stasiukaitienė, Jolanta Vaitkevičienė); parodas „Moliugėlių fiesta“ (mokytoja Jurgita Adamonienė), „Grybų grybas“, „Skrybėlaitė“( (mokytoja Laima Stasiukaitienė).

Organizavome pramogą „Eglučių puošimas darželio kieme“ (mokytojos Laima Stasiukaitienė, Jolanta Vaitkevičienė) iš tėvų pagamintų netradicinių žaisliukų.

Pavasaryje organizavome akciją „Mes visada Darome“, kurios metu visa bendruomenė tvarkė ir atnaujino įstaigos teritoriją. Akciją organizavo mokytojos Laima Stasiukaitienė, Jolanta Vaitkevičienė.

Priešmokyklinės grupės vaikai prisijungė prie Visuomenės sveikatos biuro projekto „Švarių rankų jėga“.

Vykdėme ir įgyvendinome projektinę veiklą. Projektinės veiklos dėka lopšelyje-darželyje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais. Mokykla dalyvavo projektuose: gamtos mokyklos ekologiniame projekte „Auginkime kartu“, „Už vieną trupinėlį čiulbėsiu vasarėlę“.

Dalyvavome ir renginiuose, kuriuos organizavo kitų miestų ikimokyklinės įstaigos: Klaipėdos lopšelio-darželio „Boružėlė“ respublikinėje priešmokyklinio amžiaus vaikų kūrybinių darbų parodoje „Raidelė prie raidelės susideda žodelis“; Alytaus lopšelio-darželio „Pušynėlis“ respublikinėje ikimokyklinio ir priešmokyklinio ugdymo vaikų kūrybinių darbų parodoje „Sveiki sugrįžę, paukšteliai!“; Vilniaus lopšelio-darželio „Sadutė“ respublikinėje ikimokyklinio ir priešmokyklinio amžiaus vaikų STEAM kūrybinėje laboratorijoje „Stebuklingas vanduo“; Švenčionių rajono Švietimo pagalbos tarnybos respublikinėje mokytojų, parengtų metodinių priemonių fotografijų ir aprašymų parodoje „Žaidžiame ir mokomės kartu“.

**Patvirtintų asignavimų panaudojimas:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **2019 metų asignavimų vykdymas** | | | | | |  | |  |  | |  |  |  | |
| Straispsnis | | | Biudžeto išlaidos aplinkai | | | Ikimokyklinis krepšelis | | | Priešmokyklinis krepšelis | | | Spec. lėšos | | |
| Sąmata | | Panaudota | Sąmata | Panaudota | | Sąmata | Panaudota | | Sąmata | | Panaudota |
| Darbo užmokestis | | | 233500 | | 233500 | 119000 | 119000 | | 33000 | 33000 | |  | |  |
| Soc.draudimas | | | 3600 | | 3600 | 1700 | 1700 | | 500 | 500 | |  | |  |
| Mityba | | | 4400 | | 4400 |  |  | |  |  | | 37900 | | 35500 |
| Medikamentai | | |  | |  |  |  | |  |  | | 200 | | 99,90 |
| Ryšių paslaugos | | |  | |  |  |  | |  |  | | 700 | | 478,25 |
| Apranga ir patalynė | | | 2200 | | 2200 |  |  | |  |  | | 1000 | | 523,21 |
| Ūkio inventorius | | |  | |  |  |  | |  |  | |  | |  |
| turto einamas remontas | | | 300 | | 300 |  |  | |  |  | | 1900 | | 1067,30 |
| Kvalifikacijos kėlimas | | |  | |  | 600 | 600 | | 200 | 200 | | 400 | | 147,31 |
| Komunalinės paslaugos | | | 17900 | | 17900 |  |  | |  |  | | 3300 | | 3299,33 |
| Kitos prekės ir paslaugos | | | 12300 | | 12300 | 3260 | 3260 | | 1123 | 1123 | | 6000 | | 4789,62 |
| Informacinės technologijos | | | 1000 | | 1000 | 600 | 600 | | 200 | 200 | | 1000 | | 821,22 |
| Darbdavių soc. parama | | | 6300 | | 6300 | 540 | 540 | | 77 | 77 | |  | |  |
| Ilgalaikis turtas | | | 5200 | | 5191,84 |  |  | |  |  | |  | |  |
| **Iš viso** | | | **286700** | | **286691,84** | **125700** | **125700** | | **35100** | **35100** | | **52400** | | **46726,14** |
|  | | |  | |  |  |  | |  |  | |  | |  |
| **2proc. Paramos lėšos** | | | | |  |  |  | |  |  | |  | |  |
| **Likutis metų pradžioje** | | **Gauta** | | | **Panaudota** | **Likutis metų pabaigoje** |  | |  |  | |  | |  |
| 1170,81 | | 1090,01 | | | 811,18 | 1449,64 |  | |  |  | |  | |  |
| **Miesto infrastruktūros objektų priežiūra** | | | | | | |  | |  |  | |  | |  |
|  | **Gauta** | | | **Panaudota** | |  |  | |  |  | |  | |  |
|  | 2561 | | | 2561 | |  |  | |  |  | |  | |  |

**IV SKYRIUS**

**ARTIMIAUSIO LAIKOTARPIO ĮSTAIGOS VEIKLOS PRIORITETINĖS KRYPTYS**

Panevėžio lopšelis-darželis „Kregždutė“ savo veikloje vadovausis Lietuvos Respublikos švietimo strategija 2013-2022 metams, Panevėžio miesto savivaldybės plėtros 2014-2020 metų strateginiu planu, mokyklos strateginio plano 2020-2022 metams nuostatomis.

Užtikrinsime vaikų ugdymo kokybę, orientuosimės į individualių vaiko gebėjimų ugdymą ir jų aktyvią raišką, ugdomąjį procesą paįvairinsime atnaujintomis, naujai įkurtomis edukacinėmis erdvėmis, sudarysime sąlygas visiems bendruomenės nariams ugdyti sveikos gyvensenos, gamtosauginio ugdymo įgūdžius, sveikatingumo ir gamtosauginį ugdymą integruoti į visas veiklas.

Kartu su socialiniais partneriais organizuosime įvairius renginius, vyks profesinės patirties sklaida. Skatinsime bendruomenės kūrybiškumą, pilietines iniciatyvas.

Direktorė Kristina Vorienė